title: Adolfo Aragüés
text: Adolfo Aragüés Sancho naixiu de Zaragoza o 4 de febrero de 1933, estió un albeitar y naturalista aragonés que destacó como ornitologo.  Morió o día 22 de mayo de l'anyo 2010, tamién en Zaragoza. Destacó como defensor d'o medio ambient y como divulgador de valors medioambientals.
  
  Estió socio d'a Sociedad Española de Ornitología (SEO), y n'estió directivo unas cuantas vegadas. Participaba en programas de radio y colaboró en bel capítol d'a serie televisiva "El hombre y la Tierra" de Félix Rodríguez de la Fuente, en concreto en os capítols sobre o Cluixihuesos y as aus esteparias. Estió tamién l'establidor d'a sociedat naturalistica aragonesa ANSAR.
  
  Redescubrió a presencia en a val d'Ebro d'o rocín, una aloda que se creyeba extinguida (y dedicó a suya tesi doctoral a ixe tema en l'anyo 1992). Pa protecher a lo rocín y atras aus esteparias empentó a creyación d'a reserva de "La Lomaza" en Belchit, a primera reserva d'aus esteparias en Europa.
  
  Yera tamién muito conoixiu por o suyo programa Aragón y su naturaleza, en Radio Zaragoza.
  
  Obras 
  Aragón: Las aves y su medio (en preparación).
  Fauna de Aragón, Las Aves; Zaragoza, Guara, ed., 1980. Coautor chunto con Lucientes, J.
  Observaciones estivales en Gallocanta»; Ardeola, 20. Coautor chunto con Lucientes, J.; Pérez, E., y Bielsa, M. A.
  
   Bibliografía 
  Jesús Maestro Tejada: Adolfo Aragüés In memoriam Obituario Heraldo de Aragón Martes 25 de mayo de 2010.
  
   Referencias 
  
   Vinclos externos 
    Dentrada en a gran enciclopedia aragonesa.
    Noticia d'a suya muerte en o diario El Periódico de Aragón''.
    Informacions sobre Adolfo Aragüés en Naturaxilocae.
  
  Albeitars d'Aragón
  Muertos en Zaragoza
  Naixius de Zaragoza
  Naturalistas d'Aragón
  Ornitologos d'Aragón
  1933 (naixencias)
  2010 (muertes)